**МОДЕЛ**

На основу члана 21. став 1. Закона о родној равноправности („Службени гласник РС“, број 52/2021) начелник Општинске/Градске управе доноси:

**ПЛАН УПРАВЉАЊА РИЗИЦИМА ОД ПОВРЕДЕ ПРИНЦИПА РОДНЕ РАВНОПРАВНОСТИ**

1. **Увод**

Одредбом члана 21. став 1. Закона о родној равноправности („Службени гласник РС“, број 52/2021) прописана је обавеза органа јавне власти да усвоје план управљања ризицима од повреде принципа родне равноправности (у даљем тексту: план управљања ризицима). Сагласно одредби члана 19. овог закона, план управљања ризицима је плански документ који представља гаранцију родне перспективе, уродњавања и уравнотежене заступљености полова у поступањима органа јавне власти.

Законом је утврђена оквирна садржина плана управљања ризицима, који има писмену форму, док су начин израде, ближа садржина плана управљања ризицима, као и рокови за доношење, спровођење и извештавање о плану управљања ризицима, детаљније регулисани Правилником о изради и спровођењу плана управљања ризицима од повреде принципа родне равноправности („Службени гласник РС“, број 67/2022).

Испуњавајући законску обавезу, руководилац органа\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*име и презиме*), као одговорно лице у \_\_\_\_\_\_\_\_\_\_\_\_\_\_\_\_\_\_\_\_ (*назив органа јавне власти*), одредио је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*име и презиме*) да обавља послове координације активности у вези са доношењем, спровођењем и извештавањем о спровођењу плана управљања ризицима.

**Напомена**: Уколико у органу јавне власти ради више од 50 запослених и радно ангажованих лица, послове координације у вези са доношењем, спровођењем и извештавањем о спровођењу плана управљања ризицима обавља лице задужено за родну равноправност (чл. 23. став 3 Закона о родној равноправности).

Термини који се користе у овом Плану управљања ризицима, а који имају родно значење, изражени у граматичком мушком роду, подразумевају природни женски и мушки пол лица на које се односе.

 **2. Опис и методологија израде плана управљања ризицима**

Процес израде плана управљања ризицима обухватио је шест фаза:

1. Припрема програма израде плана управљања ризицима;
2. Упознавање руководилаца са програмом израде плана управљања ризицима;
3. Обавештавње запослених о почетку израде, циљу и значају доношења плана управљања ризицима путем електронске поште;
4. Идентификовање и процена ризика – процес проналажења, препознавања и описивања ризика и процена степена ризика применом одговарајућих метода;
5. Утврђивање мера које су усмерене на спречавање и отклањање ризика и умањења његових штетних ефеката, рокова за њихово спровођење и одговорног лица за сваку од предвиђених мера;
6. Усвајање плана управљања ризицима од повреде принципа родне равноправности.

Идентификовање ризика, као процес препознавања и описивања ризика, спроведено је коришћењем следећих метода:

1. Спроведено је анкетирање свих запослених, за које је коришћењен посебан анкетни упитник; питања из упитника омогућила су да запослени оцене постојећу изложеност ризику од повреде принципа родне равноправности и препознају потенцијелне догађаје и ситуације који би могли угрозити остваривање принципа родне равноправности у радним процесима и функционисању органа и његових организационих једница; на основу резултата анкетирања, припремљен је извештај о анкетирању;
2. Прикупљени су статистички подаци о запосленима на руководећим и извршилачким радним местима и радним местима намештеника, разврстани по полу и старосном добу и степену образовања и анализирано је каријерно напредовање запослених жена и мушкараца;
3. Прикупљени су подаци о пријављеним случајевима дискриминације на основу пола, рода и других личнх својстава, укључујући и број случајева родно заснованог насиља, родно заснованог узнемиравања и полног (сексуалног) узнемиравања, као и подаци о броју покренутих судских и других поступака ради заштите од наведених противправних понашања.
4. Одржан је заједнички састанак руководиоца органа и руководилаца свих организационих једница на коме су анализирани подаци из извештаја о анкетирању, размотрена је постојеће изложеност ризику од повреде принципа родне равноправности и идентификовани су потенцијални догађаји и ситуације који би могли, за случај да настану, представљати ризик од повреде принципа родне равноправности.

За процену ризика коришћена је квантитативна матрица 5 x 5, утврђена Правилником о изради и спровођењу плана управљања ризицима од повреде принципа родне равноправности, чија примена подразумева претходну процену последица ризика и процену вероватноће остваривања ризика у периоду за који се план управљања ризицима доноси.

Процена последица ризика обухватила је процену тежине последица, тј. негативних eфeкатa кojи би потенцијални догађаји, односно ситуације, који су идентификовани као ризик, за случај да настану, имали на остваривање родне равноправности. Према степену последица, сваки ризик је оцењен нумеричком оценом у распону од 1 до 5.

|  |  |  |
| --- | --- | --- |
| Оцена  | Последице  | Опис  |
| 1 | Минималне | У случају појаве, ризик ће занемарљиво мало утицати на остваривање родне равноправности.  |
| 2 | Мале | У случају појаве, ризик ће имати мали утицај на остваривање родне равноправности. |
| 3 | Умерене | У случају појаве ризика, биће потребно уложити додатне напоре за остваривање родне равноправности.  |
| 4 | Озбиљне | У случају појаве ризика, остваривање родне равноправности биће значајно отежано.  |
| 5 | Катастрофалне  | У случају појаве ризика остваривање родне равноправности биће скоро немогуће.  |

Процена вероватноће ризика обухватила је процену могућности настанка догађаја/ситуације, који су идентификовани као ризик, у периоду за који се план управљања ризицима доноси. Према степену вероватноће, сваки ризик је оцењен нумеричком оценом у распону од 1 до 5.

|  |  |  |
| --- | --- | --- |
|  Оцена  | Вероватноћа | Опис  |
| 1 | Занемарљива | Није вероватно да ће се ризик остварити – појава ризика је готово немогућа. |
| 2 | Мала | Постоји мала могућност да се ризик остварити – ризик се раније појавио само у једном случају.  |
| 3 | Средња  | Ризик би се могао остварити у наредном периоду – вероватноћу потврђују докази да се ризик у прошлости појавио.  |
| 4 | Велика  | Ризик ће вероватно остварити – вероватноћу потврђују докази о скорашњим кршењима принципа родне равноправности.  |
| 5 | Изразито велика  | Ризик ће се врло вероватно остварити – на то упућују јасни и учестали докази да ризик већ постоји. |

Степен сваког идентификованог ризика утврђен је множењем нумеричке оцене последица с нумеричком оценом вeрoвaтнoће (П х В), како је приказано у матрици.



Према добијеним вредностима, ризици су категорисани у четири нивоа:

|  |  |  |  |
| --- | --- | --- | --- |
| Низак(1 - 3) | Умерен (4-8) | Висок(9-15) | Веома висок(16-25) |

1. Низак ризик (оцена 1-3) – „зелени ризик” – ризик ниског интензитета, који се може толерисати и не захтева никакву активност;
2. Умерен ризик – (оцена 4-8) – „жути ризик” – ризик умереног интензитета, који захтева праћење и управљање ризиком све до његовог довођења до степена „зеленог ризика“;
3. Висок ризик (оцена 9-15) –„наранџасти ризик“ – ризик високог интензитета, који захтева предузимање мера и активности ради смањења степена ризика;
4. Веома висок ризик – (оцена 16-25) – „црвени ризик” – критични ризик, који захтева хитно предузимање мера ради смањења степена ризика.

У избору мера које су усмерене на спречавање и отклањање ризика и умањења његових штетних ефеката испитано је да ли је мера подесна и адекватна и да ли постоје услови и подршка за њено спровођење.

Идентификовани и процењени ризици, као и начин поступања по ризицима табеларно су приказани у тебели плана управљања ризицима.

1. **План управљања ризицима од повреде принципа родне равноправности**

Општи подаци о обвезнику:

Назив:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Седиште и адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број телефона:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Електронска адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Веб сајт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Напомена: за правне субјекте који су уписани у Регистар привредних субјеката потребно је навести матични и порески идентификациони број (ПИБ).

**Табела плана управљања ризицима[[1]](#footnote-2)**

|  |  |  |  |  |
| --- | --- | --- | --- | --- |
| **Опис ризика** | **Процена ризика** | **Мере за спречавање и отклањање ризика**  | **Рок** | **Одговорно лице** |
| **Последице****(1-5)** | **Вероватноћа****(1-5)** | **Оцена ризика****П. х В.** | **Степен****ризика** |
| Због родних стереотипа и предрасуда руководилаца, могуће је испољавање родних пристрасности приликом оцењивања службеника, што се може негативно одразити на остваривање принципа родне равноправности у каријерном напредовању службеника мушког и женског пола.  | 3 | 2 | 6 | умерен | Организовати обуку за оцењиваче у циљу унапређења компетенција за спровођење родно одговорног оцењивања службеника.  | До \_\_\_\_. год**.**До \_\_\_\_. год. | Руководилац органаРуководилац органа  |
| Постоји ризик да родна перспектива неће бити интегрисана у нацрте прописа које орган припрема јер међу службеницима који обављају нормативно-правне послове нема довољно службеника обучених за спровођење родне анализе, родне процене утицаја и примену других алата и метода за уродњавање.   | 3 | 3 | 6 | умерен | Обучити довољан број службеника за спровођење родне анализе и примену других алата и метода за уродњавање.[[2]](#footnote-3)  | До \_\_\_\_. год. | Руководилац органа |
| Учесталост испољавања сексистичких ставова према женама на руководећим радним местима од стране руководилаца и запослених може обесхрабрити жене да се пријаве за предстојеће јавне конкурсе за радна места руководилаца, што може довести до осетно неуравнотежене заступљености полова на руководећим радним местима.  | 2 | 5 | 10 | висок | Организовати једнодневну обуку за руководиоце и запослене у циљу унапређења свести о сексизму, негативним последицама сексизма и адекватним начинима реаговања у случајевима испољавања сексизма.  | До \_\_\_ год**.** | Руководилацоргана |
| Постоји разик да приликом припреме програма развоја услуга које су у надлежности ЈЛС не буду сагледане родно засноване разлике у погледу потреба и приоритета жена и мушкараца, што се може негативно одразити на остваривање принципа родне равноправности у домену пружања услуга.  | 3 | 3 | 6 | умерен | Израдити упутство за процену потреба и приоритета жена жена и мушкараца за услугама социјалне заштите.Обучити запослене који раде на припреми програма развоја  | До \_\_\_ год**.**До \_\_\_\_ год. | РуководилацорганаРуководилац органа  |
| Због непостојања интерних смерница за препознавање и реаговање у случајевима полне/родне дискриминације према запосленима и корисницима услуга које управа пружа, постоји ризик од покретања судских поступака за заштиту од полне/родне дискриминације, што у јавности може изазвати сумњу у капацитете управе за доследно спровођење принципа родне равноправности у обављању послова.  | **2** | **3** | **5** | умерен | Усвојити интерне смернице за превенцију и заштиту од полне/родне и друге дискриминације према запосленима и корисницима услуга које орган пружа грађанима.   | До \_\_\_\_ год.  | Руководилац органа  |
|  |  |  |  |  |  |  |  |
|  |  |  |  |  |  |  |  |

Лице задужено са координацију

|  |  |  |  |  |
| --- | --- | --- | --- | --- |
| Име  | Презиме | Контакт телефон | Електронска адреса  | Потпис  |
|  |  |  |  |  |

 М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*потпис и печат одговорног лица*)

 Назив функције, име и презиме руководиоца

ПРИЛОЗИ:

**Модел решења о одређивању лица задуженог за послове координације**

**у вези са доношењем, спровођењем и извештавањем о спровођењу плана управљања ризицима од повреде принципа родне равноправности**

(за органе у којима је 50 и мање запослених и радно ангажованих лица)

 На основу члана 23. став 2. Закона о родној равноправности („Службени гланик РС“, број 52/2021) и члана 2. став 6. Правилника о изради и спровођењу плана управљања ризицима од повреде принципа родне равноправности („Службени гласник РС“, број 67/2022), руководилац \_\_\_\_\_\_\_\_\_\_\_\_\_\_\_ доноси:

**Решење**

**о одређивању лица за обављање послова координације у вези са доношењем, спровођењем и извештавањем о спровођењу плана управљања ризицима од повреде принципа родне равноправности**

1. Оређује се \_\_\_\_\_\_\_\_\_\_\_\_\_\_\_\_\_(име и презиме), \_\_\_\_\_\_\_\_\_\_\_\_\_\_\_\_\_ (радно место) за лице које ће обављати послове координације у вези са доношењем, спровођењем и извештавањем о спровођењу плана управљања ризицима од повреде принципа родне равноправности.
2. Ово решење објавити у „Службеном листу/гласнику општине/града \_\_\_\_\_\_\_\_\_\_“.

Образложење

Одредбом члана 23. став 2. Закона о родној равнопраности и члана 2. став 6. Правилника о изради и спровођењу плана управљања ризицима од повреде принципа родне равноправности, прописана је дужност обвезника доношења плана управљања ризицима од повреде принципа родне равноправности да одреди лице које ће обављати послове координације у вези са доношењем, спровођењем и извештавањем о спровођењу плана управљања ризицима.

 На основу наведеног, \_\_\_\_\_\_\_\_\_\_\_\_\_\_\_\_\_ (навести функцију), као руководилац обвезника доношења плана управљања ризицима, овим решењем је одредио лице лице које ће обављати послове координације у вези са доношењем, спровођењем и извештавањем о спровођењу плана управљања ризицима од повреде принципа родне равноправности.

 М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*потпис и печат одговорног лица*)

 Назив функције, име и презиме руководиоца

Доставити:

* Именованом лицу
* Министарству за људска и мањинска права и друштвени дијалог
* Архиви

**Модел обавештења за запослене**

Поштоване колегинице и колеге,

Одредбом члана 21. став 1. Закона о родној равноправности („Службени гланик РС“ број 52/2021) прописана је дужност органа јавне власти да донесу план управљања ризицима од повреде принципа родне равноправности и доставе га министарству надлежном за област људских права.

План управљања ризицима од повреде принципа родне равноправности представља гаранцију родне перспективе, уродњавања и уравнотежене заступљености полова у поступањима органа јавне власти. Његовим спровођењем спречавају се и отклањању ризици од повреде принципа родне равноправности у обављању делатности и функционисању органа, чиме се обезбеђују услови за његово доследно поштовање у свим областима рада.

Сагласно одредби члана 2. став 9. Правилника о изради и спровођењу плана управљања ризицима од повреде принципа родне равноправности („Службени гласник РС“, број 67/2022), којим је ближе регулисан начин израде и садржина плана, обавештавамо вас да је Општинска/Градска управа \_\_\_\_\_\_\_\_\_\_\_\_\_\_\_\_\_\_\_\_започела израду плана управљања ризицима од повреде принципа родне равноправности.

У циљу активног учешћа запослених у изради плана управљања ризицима, потребно је да до \_\_\_\_\_\_\_ године попуните анкетни упитник који Вам у прилогу достављамо. Попуњен упитник можете послати \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*име и презиме*), који је именован за обављање послова координације у вези са доношењем, спровођењем и извештавањем о спровођењу плана управљања ризицима, на и-маил адресу \_\_\_\_\_\_\_\_\_\_\_\_\_\_\_\_\_\_\_\_\_\_\_. Ваши одговори на постављена питања биће узети у обзир приликом индентификовања и процене ризика од повреде принципа родне равноправности у радним процесима у оквиру делатности органа.

С поштовањем,

 М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*потпис и печат одговорног лица*)

 Назив функције, име и презиме руководиоца

Доставити:

* Свим запосленима
* Архиви
1. У Табели плана управљања ризицима описи и процена ризика, као и мере за спречавање и отклањање ризика наведени су само као примери. [↑](#footnote-ref-2)
2. Реализација ове мере подразумева сарадњу са Националном академијом за јавну управу у циљу креирања и реализације одговарајућег програма обуке за . [↑](#footnote-ref-3)